Märjamaa Jahi- ja Kalameeste Seltsi üldkoosoleku protokoll

Koht: Raua 4, Märjamaa

Aeg: 19. Aprill 2008

Päevakord

1. Maakasutusõiguse maks 2008
2. Jahilubade tagastamine
3. Ettepanek: lõpetada koerajaht sigadele 01.02.2009
4. Korraldada laskmine + laskekatse Vigalas (jooksev metssiga)
5. Aastaaruande kinnitamine
6. Kalapüügi võistluse korraldamine 23. August kell 09.00
7. Põdrasoolakute täitmine
8. Sõpruskohtumine taldriku laskmiseks Kullamaal
9. Paigaldada Raua 4 aknale „Teadete tahvel“
10. Laskeinstruktori koolitus
11. Verekoera õpetamine 10-11 juuli 2008.

Koosoleku juhatajaks valiti Karl Veske (K.V.), protokollijaks Toomas Lõhmus (T.L.)

Liikmeid kohal: 21

K.V: Kas on ettepanekuid päevakorra täiendamiseks?

T.L. : Ettepanek arutada fotokonkursi korraldamist.

Otsus: Lisada päevakorda punkt 12 alla.

Mati Viska (M.V.): Seoses plaaniga astuda tagasi Raplamaa Jahimeeste Seltsi juhatusest tuleb valida uus esimees.

Otsus: Lisada päevakorda punkt 13 all.

1. Fotokonkursi korraldamine
2. Esindaja Raplamaa JS juhatuses.
3. Otsus: Maakasutusõiguse maks aastal 2008 on 650.- krooni, millele lisandub 100.- krooni väikeuluki küttimise loa eest. Lugeda Märjamaa Jahi- ja Kalameeste Seltsi 2008 aasta liikmemaksu suuruseks 650 krooni.
4. M.V. andis ülevaate 2007 aasta küttimise statistikast, loenduse andmetest, küttimislimiitidest 2008 ja peatus pikemalt jahilubade tagastamisega seotud probleemidel.

Otsus: Teadvustatud probleemi ja otsustati esialgu Seltsi siseseid sanktsioone mitte rakendada.

1. Aivar Jõgiste (A.J.) selgitas ettepanekut lõpetada koerajaht sigadele veebruaris. Arutelus tuli välja 4 erinevat seisukohta, mille kohta korraldati hääletus:
	1. Ei muuda midagi ja peame vanaviisi jahti edasi – 2 häält;
	2. Ei pea koeraga sejahti veebruaris – 7 häält;
	3. Ei pea üldse koeraga jahti veebruaris – 1 hääl;
	4. Juhatus otsustabküsimuse jaanuaris võttes aluseks hooaja küttimistulemused, ilmastikuolud jms – 11 häält.

Otsus: Juhatus otsustab koeraga veebruaris seajahi pidamise küsimuse 2009 jaanuaris.

1. Laskmine Vigalas.

Otsus: Korraldada, vastutav organiseerija A.J.

1. Aastaaruande kinnitamine

Otsus: Kinnitada aastaaruanne, vastuhääli pole.

1. Kalapüügivõistlus.

Otsus: Korraldada 23. august 2008 algusega 09.00 Jahimehe kinnistul Mõrastes Märjamaa Jahi- ja Kalameeste Seltsi II kalapüügivõistlus. Tegemist on kogupere üritusega. Peale võistlust piknik ja grillimine.

1. Põdrasoolakute täitmine.

Otsus: Osta soola 100 kg ja lakukive 50 tk.

1. Sõpruskohtumine Kullamaal.

Otsus: Võtta teadmiseks, kui tullakse välja konkreetse ajakavaga ja kutsutakse, siis võtame osa.

1. „Teadete tahvli“ paigaldamine Raua 4 aknale.

Otsus: Paigaldada

1. Laskeinstruktori koolitus Raplas.

Otsus: Kuna täpne koolituse toimumise aeg veel puudub, siis võtta teadmiseks ja sõltuvalt võimalustest osaleda seada üles 2 kandidaati: Aivar Alavere ja Ivar Mariste.

1. Verekoera õpetamine.

Otsus: Kuna 2010 peab igas jahiseltsis olema väljaõpetatud verekoer või sõlmitud leping sellist koera omava isikuga, siis tuleb hakata küsimusega tegelema. Kuna hetkel pole sobivaid kandidaate, keda koolitusele saata siis võtta info teadmiseks ja konsulteerida küsimuses A.Mihhejeviga, kes on vastava ala ekspert.

1. Fotokonkursi korraldamine.

Otsus: Korraldada fotokonkurss „Märjamaa jahimeeste elu pildis“. Konkursi toimumise aeg 19.04.2008 – 28.02.2009. Hindamine ja tulemuste selgitamine: 15.03.2009. Hindamine toimub MJKS kodulehe foorumis fotodele antud hinnete põhjal. Juhatus otsustab auhinna. Konkursi täpsema raamistiku ja reeglid töötab välja T.L. ja pildid avaldatakse jooksvalt kodulehel [www.jahimehed.ee](http://www.jahimehed.ee) .

1. Esindaja Raplamaa JS juhatuses.

Otsus: Kui M.V. astub tagasi, siis vaja valida uus esimees, kes esindaks Märjamaa jahimehi Raplmaa JS juhatuses. Kandidaatidena pakuti välja Karl Veske, Aivar Jõgiste, Toomas Lõhmus, Alo Raggas, Rein Loel. Kõik kandidaadid taandasid ennast. Otsustati võtta probleem teadmiseks ja uurida millised on juriidilised võimalused esindaja funktsiooni ja lubade väljastamise ning aruandluse funktsiooni lahutamiseks e. kas Raplmaa JS juhatuse liige peab tingimata tegelema ka lubade väljastamisega ning aruandlusega või on võimalik neid kohustusi delegeerida.

Päevakorra välise punktina tutvustas T.L. MJKS-i uut kodulehte, mis asub aadressil [www.jahimehed.ee](http://www.jahimehed.ee) ja jaotati liikmetele kodulehte tutvustavad materjalid.

19.04.2008

Juhatuse esimees Protokollija

Karl Veske Toomas Lõhmus